[{"text_idx": "#000003", "text": "Pan gawsom y cyfle i weithio gyda Phrifysgol Birmingham a thi\u0302m newid ymddygiad yr Academi Gwelliant, gwnaethom fachu ar y cyfle \u2013 roeddent wedi gweithio ar atal a rheoli heintiau cyn hyn gyda chryn lwyddiant."}, {"text_idx": "#000004", "text": "Roeddem yn ddigon ffodus i allu cynnal dosbarth meistr ar-lein yn rhad ac am ddim (recordiad ar gael yma) gyda Phrifysgol Birmingham a\u2019r Academi Gwelliant i siarad am ddefnyddio gwyddoniaeth newid ymddygiad yn ymarferol, er mwyn cefnogi lleihau trosglwyddiad nosocomiaidd COVID-19. Roedd yn sesiwn ryngweithiol a oedd ar agor i bawb, a gwnaethom archwilio\u2019r ystod eang o ffactorau sy\u2019n dylanwadu ar ein hymddygiadau ymarfer clinigol a\u2019r dull ar gyfer dewis technegau sy\u2019n cefnogi\u2019r ymarfer gorau posibl yn y modd mwyaf effeithiol. Cafodd y rhwystrau rhag defnyddio Cyfarpar Diogelu Personol (PPE) yn gywir eu trafod fel enghraifft ymarferol."}, {"text_idx": "#000006", "text": "Gwnaethom drafod sut rydym yn tueddu i fod yn well yn rhoi arweiniad a rhannu gwybodaeth ym maes gofal iechyd, ond heb fod cystal yn deall pam rydym yn ymddwyn neu ddim yn ymddwyn yn y ffordd \u2018iawn\u2019 \u2013 mae rhagor o ddeunyddiau darllen ar gael yma."}, {"text_idx": "#000007", "text": "Yn ogystal, cafodd trafodaethau eu cynnal ynghylch beth yw \u2018penderfynyddion yr unigolyn\u2019, gan deilwra\u2019r strategaethau newid i gyd-fynd a\u0302\u2019r penderfynyddion hynny a sicrhau dull damcaniaethol ar gyfer asesu. Mae hyn yn sicrhau bod y strategaethau a gaiff eu dewis yn effeithiol, fel cael negeseuon atgoffa syml yn y lle iawn neu ymarfer gweithredoedd mewn efelychiadau. Diolch i bawb a gyfrannodd at y sesiwn. Roedd yn wych clywed yr enghraifft ymarferol a dysgu rhywfaint am y theori y tu o\u0302l i\u2019w llwyddiant."}, {"text_idx": "#000008", "text": "Rydym yn gwybod bod ein cydweithwyr yn y GIG wedi cael blwyddyn anodd iawn a, nawr yn fwy nag erioed, mae angen i ni sicrhau bod diogelwch yn hawdd."}, {"text_idx": "#000009", "text": "Darganfyddwch ragor drwy wylio\u2019r recordiad o\u2019r dosbarth meistr yma. Dilynwch ein cyfryngau cymdeithasol am ragor o wybodaeth am y sesiynau yn y dyfodol."}, {"text_idx": "#000014", "text": "Sut gall gwaith ti\u0302m a chyfathrebu da helpu i ddarparu gofal diogel, dibynadwy ac effeithiol?\nYmgysylltu a\u0302 chleifion er diogelwch cleifion \u2013 nid yr hyn yr ydych chi\u2019n ei wneud, ond sut rydych chi\u2019n ei wneud.\nDiogelwch Seicolegol \u2013 beth ydyw a pham fod pawb yn siarad amdano yn sydyn?\nFy mhrofiad o seicosis a gwellhad\nAdeiladu Ti\u0302m Gofal Canolraddol gan enillwyr Gwobrau GIG Cymru 2022 \u2013 Bwrdd Iechyd Prifysgol Hywel Dda"}]